b'\n_START_ARTICLE_\nVM i h\xc3\xa5ndbold 1978 (kvinder)\n_START_PARAGRAPH_\nVerdensmesterskabet i h\xc3\xa5ndbold for damer i 1978 var den syvende indend\xc3\xb8rs VM-slutrunde for kvinder, og den blev afholdt i Tjekkoslovakiet i perioden 30. november \xe2\x80\x93 10. december 1978. Slutrunden var den f\xc3\xb8rste uden dansk deltagelse. Til geng\xc3\xa6ld deltog Sydkorea, Algeriet og Canada for f\xc3\xb8rste gang._NEWLINE_De 12 deltagende lande spillede f\xc3\xb8rst en indledende runde med 3 grupper \xc3\xa1 4 hold. De to bedste hold fra hver gruppe gik videre til placeringsrunden om placeringerne 1-6 og de tre tredjebedste hold spillede om placeringerne 7-9.'